pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงศึกษาธิการ เรื่อง มาตรฐานการอาชีวศึกษา
วันพุธที่ 19 กันยายน 2561
ราชกิจจานุเบกษา เผยแพร่ประกาศกระทรวงศึกษาธิการ เรื่อง มาตรฐานการอาชีวศึกษา
ราชกิจจานุเบกษา เมื่อวันที่ ๑๘ กันยายน ๒๕๖๑ เผยแพร่ประกาศกระทรวงศึกษาธิการ เรื่อง มาตรฐานการอาชีวศึกษา พ.ศ. ๒๕๖๑ ประกอบด้วย ๓ มาตรฐาน ๙ ประเด็นการประเมิน
ราชกิจจานุเบกษา เมื่อวันที่ ๑๘ กันยายน ๒๕๖๑ เผยแพร่ประกาศกระทรวงศึกษาธิการ เรื่อง มาตรฐานการอาชีวศึกษา พ.ศ. ๒๕๖๑ ประกอบด้วย ๓ มาตรฐาน ๙ ประเด็นการประเมิน
ทั้งนี้ เพื่อให้เหมาะสมและสอดคล้องกับกฎกระทรวงการประกันคุณภาพการศึกษา พ.ศ. ๒๕๖๑ ข้อ ๓ ที่กําหนดว่า “ให้สถานศึกษาแต่ละแห่ง จัดให้มีระบบการประกันคุณภาพการศึกษาภายในสถานศึกษา โดยการกําหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่รัฐมนตรีว่าการกระทรวงศึกษาธิการประกาศกําหนด พร้อมทั้งจัดทําแผนพัฒนาการจัดการศึกษาของสถานศึกษา ที่มุ่งคุณภาพตามมาตรฐานการศึกษาและดําเนินการตามแผนที่กําหนดไว้”
มาตรฐานการอาชีวศึกษา ประกอบด้วย ๓ มาตรฐาน ๙ ประเด็นการประเมิน คือ
มาตรฐานที่ ๑ คุณลักษณะของผู้สําเร็จการศึกษาอาชีวศึกษาที่พึงประสงค์ ประกอบด้วยประเด็นการประเมิน ดังนี้
- ด้านความรู้
- ด้านทักษะและการประยุกต์ใช้
- ด้านคุณธรรม จริยธรรม และคุณลักษณะที่พึงประสงค์
มาตรฐานที่ ๒ การจัดการอาชีวศึกษา ประกอบด้วยประเด็นการประเมิน ดังนี้
- ด้านหลักสูตรอาชีวศึกษา
- ด้านการจัดการเรียนการสอนอาชีวศึกษา
- ด้านการบริหารจัดการ
- ด้านการนํานโยบายสู่การปฏิบัติ
มาตรฐานที่ ๓ การสร้างสังคมแห่งการเรียนรู้ ประกอบด้วยประเด็นการประเมิน ดังนี้
- ด้านความร่วมมือในการสร้างสังคมแห่งการเรียนรู้
- ด้านนวัตกรรม สิ่งประดิษฐ์ งานสร้างสรรค์ งานวิจัย
ประกาศ ณ วันที่ ๒๑ มิถุนายน พ.ศ. ๒๕๖๑
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างทางหลวงหมายเลข 36 สายกระทิงลาย - ระยอง ตอน 1 แล้วเสร็จ เปิดให้สัญจรแล้ว
วันจันทร์ที่ 28 พฤษภาคม 2561
กรมทางหลวงดําเนินโครงการก่อสร้างทางหลวงหมายเลข 36 สายกระทิงลาย - ระยอง ตอน 1 แล้วเสร็จ เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการก่อสร้างทางหลวงหมายเลข 36 สายกระทิงลาย - ระยอง ตอน 1 ระยะทาง 9.4 กิโลเมตร เพื่อเพิ่มศักยภาพสายทาง
เชื่อมโยงโครงข่ายทางหลวงสายหลัก สนับสนุนการเดินทางเข้าสู่แหล่งท่องเที่ยว และเพิ่มมูลค่าทางเศรษฐกิจให้กระจายอย่างทั่วถึง ปัจจุบันการก่อสร้างแล้วเสร็จและเปิดให้สัญจรแล้ว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน ซึ่งสอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินการบูรณะโครงข่ายสายหลักระหว่างภาค ทางหลวงหมายเลข 36 สายกระทิงลาย - ระยอง ตอน 1 จาก 4 ช่องจราจร เป็น 6 ช่องจราจร ระหว่าง กม.6+900 - กม.16+300 ระยะทางประมาณ 9.4 กิโลเมตร ในพื้นที่ ต.เขาไม้แก้ว อ.บางละมุง จ.ชลบุรี ก่อสร้างเป็นผิวทางแอสฟัลท์คอนกรีต ผิวจราจรกว้าง 7 เมตร ไหล่ทางกว้าง 1.5 เมตร พร้อมติดตั้งไฟฟ้าแสงสว่างและไฟสัญญาณจราจร งบประมาณ 441,164,000 บาท ปัจจุบันโครงการก่อสร้างแล้วเสร็จและเปิดให้สัญจร เพื่อรองรับปริมาณการจราจรที่เพิ่มขึ้นอย่างต่อเนื่อง ช่วยอํานวยความสะดวกในการเดินทาง การขนส่งสินค้าทางการเกษตรและอุตสาหกรรม ส่งเสริมการท่องเที่ยว รวมทั้งพัฒนาคุณภาพการให้บริการของระบบทางหลวง และช่วยลดความสูญเสียชีวิตและทรัพย์สินจากอุบัติเหตุ สามารถสอบถามข้อมูลการเดินทางได้ที่ แขวงทางหลวงชลบุรีที่ 2 โทร. 0 3838 5778 - 79 ต่อ 103 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 8 เดือนแรกของปีงบประมาณ 2563 (ตุลาคม 2562 - พฤษภาคม 2563)
วันพุธที่ 5 สิงหาคม 2563
ฐานะการคลังของรัฐบาลในช่วง 8 เดือนแรกของปีงบประมาณ 2563 (ตุลาคม 2562 - พฤษภาคม 2563)
ฐานะการคลังของรัฐบาลตามระบบกระแสเงินสดในช่วง 8 เดือนแรกของปีงบประมาณ 2563 (ตุลาคม 2562 – พฤษภาคม 2563) รัฐบาลมีรายได้นําส่งคลังทั้งสิ้น จํานวน 1,470,740 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,209,125 ล้านบาท
ฐานะการคลังของรัฐบาลในช่วง 8 เดือนแรกของปีงบประมาณ 2563 (ตุลาคม 2562 - พฤษภาคม 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วง 8 เดือนแรกของปีงบประมาณ 2563 (ตุลาคม 2562 – พฤษภาคม 2563) รัฐบาลมีรายได้นําส่งคลังทั้งสิ้น จํานวน 1,470,740 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,209,125 ล้านบาท รัฐบาลได้กู้เงินเพื่อชดเชยการขาดดุล จํานวน 392,442 ล้านบาท ส่งผลให้เงินคงคลัง ณ สิ้นเดือนพฤษภาคม 2563 มีจํานวนทั้งสิ้น 265,565 ล้านบาท
Government’s Fiscal Balance Report: The First 8 Months of Fiscal Year 2020 (October 2019 - May 2020)
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first 8 months of fiscal year 2020 (October 2019 – May 2020), the government has received 1,470,740 million baht of revenue on cash basis and disbursed 2,209,125 million baht of expenditure. To finance such deficit, the government has borrowed 392,442 million baht. Therefore, the treasury reserve at the end of May 2020 was at 265,565 million baht.
รัฐบาลไทย-ข่าวทำเนียบรัฐบาล-ปลัดวธ.เป็นประธานพิธีเปิดโครงการฝึกอบรมเชิงปฏิบัติการเสริมสร้างบุคลิกภาพ และพัฒนาทักษะความชำนาญ การปฏิบัติงานพิธีการศพที่ได้รับพระราชทาน รุ่น ๑ ประจำปีงบประมาณ พ.ศ. ๒๕๖๓
วันอังคารที่ 14 กรกฎาคม 2563
ปลัดวธ.เป็นประธานพิธีเปิดโครงการฝึกอบรมเชิงปฏิบัติการเสริมสร้างบุคลิกภาพ และพัฒนาทักษะความชํานาญ การปฏิบัติงานพิธีการศพที่ได้รับพระราชทาน รุ่น ๑ ประจําปีงบประมาณ พ.ศ. ๒๕๖๓
ปลัดวธ.เป็นประธานพิธีเปิดโครงการฝึกอบรมเชิงปฏิบัติการเสริมสร้างบุคลิกภาพ และพัฒนาทักษะความชํานาญ การปฏิบัติงานพิธีการศพที่ได้รับพระราชทาน รุ่น ๑ ประจําปีงบประมาณ พ.ศ. ๒๕๖๓
วันที่ ๑๓ กรกฎาคม ๒๕๖๓ เวลา ๑๐.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดโครงการฝึกอบรมเชิงปฏิบัติการเสริมสร้างบุคลิกภาพ และพัฒนาทักษะความชํานาญ การปฏิบัติงานพิธีการศพที่ได้รับพระราชทาน รุ่น ๑ ประจําปีงบประมาณ พ.ศ. ๒๕๖๓ โดยมีพระครูวิสุทธาภิรักษ์ เจ้าอาวาสวัดสิงห์สุทธาวาส นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นายศิริชัย ศรีเหนี่ยง รองผู้ว่าราชการจังหวัดสิงห์บุรี นายวันชัย แสงดาว ประธานสภาวัฒนธรรมจังหวัดสิงห์บุรี นายวินัย วรวัตร์ ผู้อํานวยการกองพิธีการศพที่ได้รับพระราชทาน ผู้บริหารกระทรวงวัฒนธรรม ข้าราชการสํานักงานวัฒนธรรมจังหวัด และเจ้าหน้าที่กองพิธีการศพที่ได้รับพระราชทานเข้าร่วม ณ วัดสิงห์สุทธาวาส จังหวัดสิงห์บุรี
รัฐบาลไทย-ข่าวทำเนียบรัฐบาล-ไทย-สิงคโปร์ พร้อมส่งเสริมความร่วมมือด้านการศาลและกฎหมาย เพื่อให้เกิดการแลกเปลี่ยนประสบการณ์ร่วมกัน
วันจันทร์ที่ 16 กันยายน 2562
ไทย-สิงคโปร์ พร้อมส่งเสริมความร่วมมือด้านการศาลและกฎหมาย เพื่อให้เกิดการแลกเปลี่ยนประสบการณ์ร่วมกัน
ไทย-สิงคโปร์ พร้อมส่งเสริมความร่วมมือด้านการศาลและกฎหมาย เพื่อให้เกิดการแลกเปลี่ยนประสบการณ์ร่วมกัน
วันนี้ (วันจันทร์ที่ 16 กันยายน 2562) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายเควิน ฉ็อก (H.E. Mr. Kevin Cheok) เอกอัครราชทูตสิงคโปร์ประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีแสดงความยินดีที่เอกอัครราชทูตสิงคโปร์ได้เข้ารับตําแหน่ง เชื่อมั่นในการทํางานของเอกอัครราชทูตฯ จากประสบการณ์ทํางานและความเชี่ยวชาญของเอกอัครราชทูตฯ ในภูมิภาคเอเชียตะวันออกเฉียงใต้ รองนายกรัฐมนตรีชื่นชมความสัมพันธ์ทวิภาคีระหว่างไทยกับสิงคโปร์ ที่เปรียบเสมือนเพื่อนเก่า มีความใกล้ชิดอย่างรอบด้านยาวนานกว่า 20 ปี นายกรัฐมนตรีไทยและสิงคโปร์มีความคุ้นเคยกัน และได้พบหารือในหลายโอกาส และรองนายกรัฐมนตรีมีความคุ้นเคยและได้ทํางานร่วมกับเอกอัครราชทูตฯ คนเก่า และพร้อมทํางานร่วมกับเอกอัครราชทูตฯ เพื่อส่งเสริมและกระชับความสัมพันธ์ทวิภาคีระหว่างไทยกับสิงคโปร์ให้แน่นแฟ้นยิ่งขึ้น
เอกอัครราชทูตฯ ขอบคุณรองนายกรัฐมนตรีที่ให้การต้อนรับเป็นอย่างดี และชื่นชมประเทศไทยที่มีบทบาท และศักยภาพในภูมิภาค พร้อมกล่าวถึงนโยบายการเข้าสู่สังคมผู้สูงอายุ ซึ่งทั้งไทยและสิงคโปร์กําลังเผชิญอยู่ ทั้งนี้ สิงคโปร์มีนโยบายสนับสนุนให้ผู้สูงอายุได้รับการฝึกอบรม โดยไม่ใช่แค่เพียงการอบรมทางวิชาการ แต่รวมถึงการอบรมด้านอื่น ๆ ซึ่งเป็นการช่วยเพิ่มโอกาสการจ้างงานและเพิ่มรายได้ โดยโครงการดังกล่าวอยู่ในความดูแลของกระทรวงแรงงานของสิงคโปร์ ทั้งนี้ สิงคโปร์พร้อมแลกเปลี่ยนแนวทางปฏิบัติร่วมกับไทย นอกจากนี้ เอกอัครราชทูตฯ ได้ชื่นชมรองนายกรัฐมนตรีว่าเป็นผู้ที่มีความรอบรู้ทางประวัติศาสตร์เป็นอย่างดีซึ่งได้มีโอกาสได้รับฟังรองนายกรัฐมนตรีกล่าวในพิธีเปิดนิทรรศการพิเศษ เรื่อง “จิ๋นซีฮ่องเต้: จักรพรรดิองค์แรกของแผ่นดินจีนกับกองทัพทหารดินเผา” เมื่อวันที่ 15 กันยายน 2562 ณ พิพิธภัณฑสถานแห่งชาติ
ทั้งสองฝ่ายยินดีกับความร่วมมือในการพัฒนาทรัพยากรบุคคลระหว่างไทย-สิงคโปร์ โดยรองนายกรัฐมนตรีชื่นชมศักยภาพในการพัฒนาประเทศของสิงคโปร์ ซึ่งนายกรัฐมนตรีได้กล่าวชมเชยสิงคโปร์ในหลายโอกาส ทั้งนี้ รัฐบาลไทยพร้อมเรียนรู้จากแนวปฏิบัติของสิงคโปร์ผ่านความร่วมมือระหว่างหน่วยราชการไทยกับสิงคโปร์ (Civil Service Exchange Program - CSEP) และความร่วมมือผ่านโครงการอื่น ๆ เพื่อแลกเปลี่ยนประสบการณ์ และแนวปฏิบัติที่ดีผ่านเครือข่ายความร่วมมือ และบุคลากรระหว่างหน่วยราชการไทยและสิงคโปร์
รองนายกรัฐมนตรีและเอกอัครราชทูตฯ ยินดีที่จะแลกเปลี่ยนความร่วมมือ และความช่วยเหลือ ในประเด็นที่รองนายกรัฐมนตรีรับผิดชอบดูแล อาทิ ด้านการศาล กฎหมาย การพัฒนาข้าราชการพลเรือน และการปฏิรูปภาครัฐ โดยรองนายกรัฐมนตรีได้ขอบคุณฝ่ายสิงคโปร์ที่ให้ความร่วมมือเป็นอย่างดีจนส่งผลให้ศาลสูงสุดของไทยและสิงคโปร์ มีความร่วมมือระหว่างกันอย่างใกล้ชิด โดยทั้งสองเห็นพ้องร่วมกันที่จะสานต่อและเพิ่มพูนความร่วมมือ เพื่อให้เกิดการแลกเปลี่ยนความรู้และประสบการณ์ที่เป็นประโยชน์ร่วมกัน
รัฐบาลไทย-ข่าวทำเนียบรัฐบาล-สธ.แนะประชาชนที่อาศัยอยู่ในที่ปริมาณฝุ่นละอองเกินมาตรฐาน ปฏิบัติตามมาตรการ “หลีก ปิด ใช้ เลี่ยง ลด”
วันเสาร์ที่ 22 ธันวาคม 2561
สธ.แนะประชาชนที่อาศัยอยู่ในที่ปริมาณฝุ่นละอองเกินมาตรฐาน ปฏิบัติตามมาตรการ “หลีก ปิด ใช้ เลี่ยง ลด”
กระทรวงสาธารณสุข แนะรับมือกับสภาพอากาศที่มีปริมาณฝุ่นละอองขนาดเล็กเกินมาตรฐาน โดยปฏิบัติตามมาตรการ “หลีก ปิด ใช้ เลี่ยง ลด” โดยเฉพาะกลุ่มเสี่ยง ผู้สูงอายุ เด็กเล็ก หญิงตั้งครรภ์ ผู้ป่วยโรคหอบหืด โรคหัวใจ หลีกการสัมผัสฝุ่นละออง หากออกนอกบ้านควรสวมห
กระทรวงสาธารณสุข แนะรับมือกับสภาพอากาศที่มีปริมาณฝุ่นละอองขนาดเล็กเกินมาตรฐาน โดยปฏิบัติตามมาตรการ “หลีก ปิด ใช้ เลี่ยง ลด” โดยเฉพาะกลุ่มเสี่ยง ผู้สูงอายุ เด็กเล็ก หญิงตั้งครรภ์ ผู้ป่วยโรคหอบหืด โรคหัวใจ หลีกการสัมผัสฝุ่นละออง หากออกนอกบ้านควรสวมหน้ากากอนามัย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขณะนี้หลายพื้นที่ของประเทศไทยมีสถานการณ์ฝุ่นละอองมีขนาดเล็กเกินค่ามาตรฐาน เช่น ในกรุงเทพมหานครและปริมณฑล พบว่า (21 ธันวาคม 2561) ยังพบค่าฝุ่นละอองเกินมาตรฐานขนาดไม่เกิน 2.5 ไมครอน ใน 16 จุด โดยมี 3 จุด ที่สูงเกินค่ามาตรฐานอยู่ในเกณฑ์ที่มีผลกระทบต่อสุขภาพ คือ ริมถนนคู่ขนานพระราม 2 อ.เมือง, ริมถนนดินแดง เขตดินแดง กรุงเทพฯ และ ต.ทรงคะนอง อ.พระประแดง สมุทรปราการ ได้สั่งการให้สถานพยาบาลในสังกัดเฝ้าระวังติดตามสถานการณ์ปริมาณฝุ่นละออง จากกรมควบคุมมลพิษ รวมทั้งให้ความรู้ประชาชนและวิธีป้องกันที่ถูกต้อง
ทั้งนี้ จากการเฝ้าระวังของโรงพยาบาลในพื้นที่ที่มีค่าฝุ่นละอองเกินมาตรฐาน ยังไม่มีรายงานผู้ที่มีอาการรุนแรงหรือผู้ป่วยเป็นกลุ่มก้อนหรือการเสียชีวิต ส่วนโรคระบบทางเดินหายใจมีแนวโน้มคงที่ และมีรายงานผู้ป่วยโรคตาแดงเพิ่มขึ้นเล็กน้อย ส่วนจํานวนผู้ที่เข้ารับบริการในห้องฉุกเฉินยังไม่เปลี่ยนแปลงเมื่อเทียบจากช่วงปกติ อย่างไรก็ตาม กลุ่มเสี่ยงที่ต้องเฝ้าระวังเป็นพิเศษ คือ กลุ่มผู้สูงอายุ หญิงตั้งครรภ์ เด็กเล็ก กลุ่มผู้ที่ทํางานนานกว่า 12 ชั่วโมงในที่โล่งแจ้ง และผู้ป่วยด้วยโรคระบบทางเดินหายใจ หอบหืด ภูมิแพ้ และโรคเกี่ยวกับหัวใจและหลอดเลือด ซึ่งฝุ่นละอองขนาดเล็กนั้น อาจทําให้เสี่ยงต่อการเกิดโรคระบบทางเดินหายใจ โรคหัวใจและหลอดเลือด โรคเยื่อบุตาอักเสบ และโรคผิวหนัง
“ประชาชนสามารถใช้ชีวิตประจําวันได้อย่างปกติ แต่ให้ตื่นตัวและติดตามข่าวสารเรื่องดังกล่าวจากทางราชการอยู่เสมอ เนื่องจากฝุ่นละอองขนาดเล็กไม่ได้เกินค่าในทุกพื้นที่ และพื้นที่ที่มีค่าเกินมาตรฐานก็ไม่ได้ค่าสูงอยู่ตลอดเวลา” นายแพทย์สุขุมกล่าว
ทางด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า วิธีป้องกันฝุ่นละอองขนาดเล็กกว่า 2.5 ไมครอนเข้าสู่ร่างกาย มี 5 มาตรการ “หลีก ปิด ใช้ เลี่ยง ลด” คือ 1.หลีกการสัมผัสฝุ่นละออง โดยเฉพาะกลุ่มเสี่ยง ได้แก่ผู้สูงอายุ หญิงตั้งครรภ์ เด็กเล็ก และผู้ป่วยด้วยโรคระบบทางเดินหายใจ หอบหืด ภูมิแพ้ 2.ปิดประตู หน้าต่างให้มิดชิด ป้องกันฝุ่นละออง หมั่นทําความสะอาดบ้านทุกวัน 3.ใช้หน้ากากที่มีประสิทธิภาพในการกรองอนุภาคที่มีขนาดเล็กกว่า 0.3 ไมครอนได้ เช่น N95, P100 4.เลี่ยงการออกกําลังกายหรือทํางานนานกว่า 12 ชั่วโมงในที่โล่งแจ้ง 5.ลดการใช้รถยนต์และการเผาขยะ ถ้ามีอาการผิดปกติ เช่น หายใจติดขัด แน่นหน้าอก วิงเวียนศีรษะ หรือหมดสติ ให้รีบไปรับการตรวจรักษาที่สถานพยาบาลโดยเร็ว หากประชาชนมีข้อสงสัยสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422
*********************************** 22 ธันวาคม 2561
รัฐบาลไทย-ข่าวทำเนียบรัฐบาล-1 มิ.ย. 63  ผู้มีสิทธิเบิกจ่ายตรง เบิกค่ารักษาโรคไตวายเรื้อรังที่ รพ.เอกชน ได้
วันอังคารที่ 3 มีนาคม 2563
1 มิ.ย. 63  ผู้มีสิทธิเบิกจ่ายตรง เบิกค่ารักษาโรคไตวายเรื้อรังที่ รพ.เอกชน ได้
วันอังคารที่ 3 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มสิทธิประโยชน์ด้านการรักษาพยาบาลให้ผู้มีสิทธิและบุคคลในครอบครัวที่มีชื่อในฐานข้อมูลบุคลากรภาครัฐ ที่เป็นผู้ป่วยโรคไตวายเรื้อรังสามารถเบิกค่าฟอกเลือดด้วยเครื่องไตเทียมที่ รพ.เอกชน ได้ ประกอบด้วย ค่ายากระตุ้นเม็ดเลือดแดง ที่จากเดิมต้องนํายาจาก รพ.รัฐ ไปใช้ในการรักษาที่ รพ.เอกชน ซึ่งทําให้คุณภาพของยาลดลง และค่าตรวจทางห้องปฏิบัติการ เพื่ออํานวยความสะดวกและเพิ่มคุณภาพการรักษาให้แก่ประชาชนมากขึ้น โดยสามารถใช้บริการได้ตั้งแต่วันที่ 1 มิ.ย. 63 เป็นต้นไป ปัจจุบันมีสถานพยาบาลเอกชนที่เข้าร่วมโครงการฯ แล้วกว่า 223 แห่งทั่วประเทศ โดยตรวจสอบรายชื่อสถานพยาบาลได้ที่แอปพลิเคชัน “CGD iHealthCare” สอบถามเพิ่มเติมได้ที่ Call Center กรมบัญชีกลาง โทร.0 2270 6400
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการประชุมคณะรัฐมนตรีนอกสถานที่ ณ จังหวัดนครราชสีมา ระหว่างวันที่ 21-22 ส.ค. 2560
วันศุกร์ที่ 18 สิงหาคม 2560
นายกรัฐมนตรีมีกําหนดการประชุมคณะรัฐมนตรีนอกสถานที่ ณ จังหวัดนครราชสีมา ระหว่างวันที่ 21-22 ส.ค. 2560
นายกรัฐมนตรีมีกําหนดการประชุมคณะรัฐมนตรีนอกสถานที่ ณ จังหวัดนครราชสีมา ระหว่างวันที่ 21-22 ส.ค. 2560
นายกรัฐมนตรีและคณะรัฐมนตรีมีกําหนดการประชุมคณะรัฐมนตรีนอกสถานที่อย่างเป็นทางการ ณ จังหวัดนครราชสีมา ในวันที่ 21 - 22 ส.ค. 2560 โดยมีกําหนดการดังนี้
วันจันทร์ที่ 21 ส.ค. 2560 เวลา 07.00 น. นายกรัฐมนตรีและคณะเดินทางออกจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังจังหวัดนครราชสีมา ภายหลังจากเดินทางถึงนายกรัฐมนตรีจะไปสักการะอนุสาวรีย์ท้าวสุรนารีและเดินทางต่อไปยังศาลาอเนกประสงค์สวนสาธารณะเทศบาลตําบลหัวทะเล ต.หัวทะเล อ.เมือง จ.นครราชสีมา เพื่อพบปะกับประชาชนในจังหวัดนครราชสีมา และตอบข้อซักถามจากประชาชนในพื้นที่ พร้อมทั้งมอบเอกสารที่ดินทํากินตามโครงการของกระทรวงเกษตรและสหกรณ์และกระทรวงทรัพยากรธรรมชาติและสิ่งแวดล้อม
จากนั้นนายกรัฐมนตรีจะพบและรับประทานอาหารกลางวัน (Working Lunch) กับผู้ว่าราชการจังหวัด ผู้แทนภาคเอกชน และผู้บริหารท้องถิ่น ในภาคตะวันออกเฉียงเหนือ ณ หอประชุมเปรมติณสูลานนท์ ศาลากลางจังหวัดนครราชสีมา ในช่วงบ่าย นายกรัฐมนตรีและคณะออกจะเดินทางไปยังบึงกระโตน อ.ประทาย จ.นครราชสีมา เพื่อตรวจเยี่ยมการดําเนินการสร้างพื้นที่กักเก็บน้ําแบบแก้มลิง เพื่อแก้ไขปัญหาน้ําท่วม น้ําแล้งซ้ําซากของพื้นที่อําเภอประทายและพื้นที่ใกล้เคียง หลังจากนั้น นายกรัฐมนตรีและคณะจะเดินทางไปยังบ้านหนองขี้เหล็ก ต.วังหิน อ.โนนแดง จ.นครราชสีมา เพื่อตรวจเยี่ยมและติดตามการดําเนินโครงการภายใต้แผนพัฒนาชนบทเชิงพื้นที่ประยุกต์ตามพระราชดําริ และโครงการตามนโยบายสําคัญของรัฐบาล พร้อมเปิดโอกาสให้ชาวบ้านโนนแดงพบปะพูดคุยกับนายกรัฐมนตรี ณ หอประชุมเทศบาลตําบลวังหิน อ.โนนแดง จ.นครราชสีมา
สําหรับภารกิจในวันอังคารที่ 22 ส.ค. 2560 เวลา 9.00 น. นายกรัฐมนตรีเป็นประธานการประชุมคณะรัฐมนตรีนอกสถานที่อย่างเป็นทางการ ณ ห้องสุรนารี อาคารสุรสัมมนาคาร มหาวิทยาลัยเทคโนโลยีสุรนารี หลังจากเสร็จสิ้นการประชุมฯ นายกรัฐมนตรีจะแถลงข่าวผลการประชุมฯ และเดินทางกลับกรุงเทพฯ โดยนายกรัฐมนตรีและคณะจะเดินทางถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลา 14.30 น.
รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยมสถานที่ State Quarantine เพื่อตรวจดูความเรียบร้อยของระบบกักกันโรคโควิด 19 ณ โรงแรม Ramada รัชดา
วันอาทิตย์ที่ 26 เมษายน 2563
นายกรัฐมนตรี ตรวจเยี่ยมสถานที่ State Quarantine เพื่อตรวจดูความเรียบร้อยของระบบกักกันโรคโควิด 19 ณ โรงแรม Ramada รัชดา
นายกรัฐมนตรี ตรวจเยี่ยมสถานที่ State Quarantine เพื่อตรวจดูความเรียบร้อยของระบบกักกันโรคโควิด 19 ณ โรงแรม Ramada รัชดา
บ่ายวันนี้ (26 เมษายน 2563) พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะ ผอ ศบค. ตรวจเยี่ยมสถานที่ State Quarantine เพื่อตรวจดูความเรียบร้อยของระบบกักกันโรคโควิด 19 ณ โรงแรม Ramadaรัชดา โดยได้พูดคุยกับเจ้าหน้าที่และเจ้าของสถานที่ โดยมีการรายงานว่าผู้พํานักที่นี่ ส่วนหนึ่งเดินทางมาจากเกาหลีใต้ แต่ไม่มีปัญหาด้านสุขภาพ ทุกคนให้ความร่วมมือเป็นอย่างดี
ซึ่งนายกรัฐมนตรีได้กล่าวขอบคุณทั้งเจ้าหน้าที่และเจ้าของสถานที่ ที่ได้ร่วมมืออย่างเต็มที่ในการดูแลผู้ที่เข้ามาพํานักกักกันตัวที่นี่ หากมีปัญหาขอให้แจ้งพร้อมที่จะแก้ปัญหาให้ทันที
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ  ถกด่วนเชฟโรเลต เดินหน้ามาตรการคุ้มครองผู้บริโภค
วันพฤหัสบดีที่ 27 กุมภาพันธ์ 2563
รมต.นร. นายเทวัญ ฯ  ถกด่วนเชฟโรเลต เดินหน้ามาตรการคุ้มครองผู้บริโภค
รมต.นร. นายเทวัญ ฯ  ถกด่วนเชฟโรเลต เดินหน้ามาตรการคุ้มครองผู้บริโภค
วันนี้ (27 กุมภาพันธ์ 2563) เวลา 13.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี และ พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค เชิญผู้แทนบริษัท เชฟโรเลต เซลส์ (ประเทศไทย) หารือกรณีที่บริษัทประกาศยุติการจําหน่ายรถยนต์ในประเทศไทยและมีการปรับลดราคารถยนต์ รุ่นแคปติวา 50% ซึ่งมีผู้บริโภคที่ซื้อรถยนต์และทําการจองรถยนต์รุ่นนี้ได้รับผลกระทบเป็นจํานวนมาก และเข้าร้องเรียนต่อสํานักงานคณะกรรมการผู้บริโภค (สคบ.) จํานวน 16 ราย ณ ปัจจุบัน
ที่ผ่านมาภายหลังจากการประกาศยุติการจําหน่ายในประเทศไทย บริษัท เชฟโรเลต เซลส์ (ประเทศไทย) ได้ออกแถลงการณ์ ดังนี้
1. ไทย บริษัท เชฟโรเลต เซลส์ (ประเทศไทย) มีบริการหลังการขายและดูแลผู้บริโภค มีการรับประกันคุณภาพรถยนต์ จํานวน 3 ปี หรือ 100,000 กิโลเมตร หรืออย่างใดอย่างหนึ่งถึงก่อนและการซ่อมบํารุง ณ ศูนย์บริการที่ได้รับการแต่งตั้งจากบริษัท เชฟโรเลตฯ
2.ผู้บริโภคสามารถเข้ารับบริการที่ศูนย์บริการที่ได้รับการแต่งตั้งจากบริษัท เชฟโรเลตฯ ทั่วประเทศ
3. บริษัท เจนเนอรัล มอเตอร์ส (ประเทศไทย) จํากัด มีคลังอะไหล่แท้มาตรฐานทั้งรุ่นเก่าและรุ่นใหม่ไว้ครบถ้วน และเพียงพอต่อความต้องการของผู้บริโภค
4. บริษัท เชฟโรเลตฯ ไม่มีนโยบายคืนเงินให้กับผู้บริโภคเพื่อชดเชยความเสียหายที่เกิดขึ้น
ภายหลังการหารือ รัฐมนตรีประจําสํานักนายกรัฐมนตรี เปิดเผยว่า จากประเด็นที่ผู้บริโภคร้องเรียนต่อ สคบ. ส่วนมากเป็นเรื่องการซื้อรถยนต์ของบริษัทก่อนการประกาศลดราคาลง 50% เพียงไม่นาน ซึ่งผู้บริโภคมองว่าไม่เป็นธรรม เพราะไม่มีระยะเวลาการประกาศแจ้งผู้บริโภคก่อน นอกจากนี้ ยังมีประเด็นการวางเงินจองรถยนต์ในช่วงก่อนการประกาศลดราคา แต่ไม่มีสินค้าจําหน่ายและทางบริษัทตัวแทนขอยกเลิกใบจองและให้ไปรับเงินคืน
รัฐมนตรีประจําสํานักนายกรัฐมนตรี กล่าวว่าได้มีการพิจารณากับ สคบ. แล้วว่า จากกรณีที่บริษัททราบดีอยู่แล้วว่าไม่มีสินค้า แต่ยังออกใบจองและรับเงินจองจากผู้บริโภค ถือเป็นความผิดที่ สคบ. สามารถดําเนินการได้ เพราะสินค้ามีไม่เพียงพอกับปริมาณการจองที่เกิดขึ้น ตามกฎหมายสามารถฟ้องทั้งบริษัทตัวแทนและบริษัท เชฟโรเลต เซลส์ (ประเทศไทย) ได้ แต่ทั้งนี้ ในที่ประชุมได้ขอให้ทางผู้แทนบริษัทได้พูดคุยหารือกันในส่วนของมาตรการชดเชย และการดูแลที่เหมาะสม เพื่อสร้างความเป็นธรรมแก่ผู้บริโภคต่อไป
........................................
รัฐบาลไทย-ข่าวทำเนียบรัฐบาล-รมว.สธ. เผยรอผลทดลองวัคซีนโควิด 19 ในลิง หากได้ผลดีเตรียมทดลองในคน [กระทรวงสาธารณสุข]
วันพฤหัสบดีที่ 25 มิถุนายน 2563
รมว.สธ. เผยรอผลทดลองวัคซีนโควิด 19 ในลิง หากได้ผลดีเตรียมทดลองในคน [กระทรวงสาธารณสุข]
“อนุทิน” เผยรอผลทดลองวัคซีนโควิด 19 ในลิง หากได้ผลดีเตรียมทดลองในคน
รัฐมนตรีว่าการกระทรวงสาธารณสุข แถลงความคืบหน้าวัคซีนรักษาโรคติดเชื้อไวรัสโคนา 2019ผลการทดลองในหนู ได้ผลดี ส่วนในลิงรอผลอีก 2 สัปดาห์ หากได้ผลดีเตรียมผลิต 10,000 โด้ส เพื่อทดลองในคน ทุ่มงบ 3,000 ล้านบาท หนุนนักวิจัยทั้งรัฐและเอกชน ให้ได้วัคซีนสําหรับคนไทย
วันนี้ (24 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ อธิบดีกรมวิทยาศาสตร์การแพทย์ นพ.นคร เปรมศรี ผู้อํานวยการสถาบันวัคซีนแห่งชาติ (สวช.)ศาสตราจารย์ นายแพทย์สุทธิพงศ์ วัชรสินธุ คณบดีคณะแพทยศาสตร์ จุฬาลงกรณ์มหาวิทยาลัย ศ.นพ.เกียรติ รักษ์รุ่งธรรม ผู้อํานวยการพัฒนาวัคซีนโควิด 19 คณะแพทยศาสตร์ จุฬาลงกรณ์ มหาวิทยาลัย และคณะผู้บริหาร หารือความคืบหน้าการผลิตวัคซีนป้องกันโรคโควิด 19
นายอนุทิน กล่าวว่า รัฐบาลและกระทรวงสาธารณสุขเห็นความสําคัญและมีความตั้งใจเป็นอย่างยิ่ง ที่จะให้การสนับสนุนทุกสถาบันในการค้นคว้าวิจัยวัคซีนโควิด 19 โดยได้จัดสรรงบจาก พ.ร.ก.เงินกู้ ให้สถาบันวัคซีนแห่งชาติ 3,000 ล้านบาท เพื่อสนับสนุนและร่วมทําการค้นคว้าวิจัยวัคซีนโรคโควิด 19 กับหน่วยงานต่างๆ ทั้งรัฐและเอกชน เพื่อให้เกิดความปลอดภัยกับประชาชนชาวไทย โดยปัจจุบันประเทศไทยถือว่าบริหารสถานการณ์โควิด 19 ในด้านการป้องกันควบคุมสอบสวน รักษาพยาบาล และให้บริการทางการแพทย์ รวมถึงแก้ปัญหาการขาดแคลนเวชภัณฑ์ต่างๆ ได้ดี ซึ่งเหลือขั้นตอนสุดท้ายคือการมีวัคซีนป้องกันโรคโควิด 19 สําหรับคนไทย
นายอนุทิน กล่าวต่อว่า โดยในวันนี้ทีมวิจัยจากคณะแพทยศาสตร์ จุฬาลงกรณ์ มหาวิทยาลัย ได้นําเสนอความก้าวหน้าของการทดลองวัคซีนโดยได้ทดลองในหนู ได้ผลดี ภูมิคุ้มกันเพิ่มในระดับที่น่าพอใจและขณะนี้ได้ทดลองในลิง รอบที่ 1 อยู่ระหว่างรอผล ระยะต่อไปจะเป็นการทดลองในคน สิ่งที่ต้องดําเนินการต่อคือต้องหากลุ่มตัวอย่างทดสอบวัคซีน โดยจะมีแผนหารือความร่วมมือทดลองและผลิตในระดับอาเซียน
ด้านนายแพทย์เกียรติ รักษ์รุ่งธรรม ผู้อํานวยการพัฒนาวัคซีนโควิด 19 คณะแพทยศาสตร์ จุฬาลงกรณ์ มหาวิทยาลัย กล่าวว่า ผลการทดสอบวัคซีนในหนูทั้ง 2 ครั้ง พบภูมิคุ้มกันเพิ่มขึ้น และสามารถยับยั้งเชื้อในหลอดทดลองได้ ส่วนในลิงอยู่ในระหว่างรอผลการฉีดครั้งที่ 2 คาดว่าจะทราบผลใน 2 สัปดาห์ หากผลเป็นที่น่าพอใจ โรงงานผลิตที่จองไว้ก็จะเริ่มผลิตจํานวน 10,000 โดส ถ้าเป็นไปตามแผนก็จะเริ่มที่อาสาสมัครคนไทย อย่างไรก็ตามการทดลองในคนต้องผ่าน อย. และกรรมการจริยธรรม นอกจากนี้ในส่วนของประเทศไทยจะเตรียมความพร้อมโรงงานสําหรับผลิตวัคซีนในปีหน้า
****************************24 มิถุนายน 2563
รัฐบาลไทย-ข่าวทำเนียบรัฐบาล-กรรมการบริหารหอการค้าอเมริกันในประเทศไทยเข้าเยี่ยมคารวะรัฐมนตรีประจำสำนักนายกรัฐมนตรี
วันพฤหัสบดีที่ 6 กันยายน 2561
กรรมการบริหารหอการค้าอเมริกันในประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
กรรมการบริหารหอการค้าอเมริกันในประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (6 ก.ย. 2561) เวลา 17.30 น. นางสาว Heidi Gallant กรรมการบริหารหอการค้าอเมริกันในประเทศไทย(American Chamber of Commerce in Thailand: AMCHAM) เข้าเยี่ยมคารวะรัฐมนตรีประจําสํานักนายกรัฐมนตรี (นายกอบศักดิ์ ภูตระกูล) ณ ห้องสีเหลือง ตึกสันติไมตรี ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวแสดงความยินดีกับนาง Heidi Gallant ที่ได้ดํารงตําแหน่งกรรมการบริหารหอการค้าอเมริกันในประเทศไทย หวังว่าจะได้ร่วมงานกันเพื่อผลักดันความร่วมมือไทย-สหรัฐฯ ในทุกมิติให้ก้าวหน้าและใกล้ชิดยิ่งขึ้นต่อไป และหากหอการค้าอเมริกันในประเทศไทยมีคําแนะนําหรือความคิดเห็นเพิ่มเติมเพื่อขยายความร่วมมือทางเศรษฐกิจระหว่างไทยและสหรัฐฯ ให้มีประสิทธิภาพและใกล้ชิดมากยิ่งขึ้น รัฐบาลยินดีรับฟังเสมอ ด้านกรรมการบริหารหอการค้าอเมริกันในประเทศไทยยินดีที่ได้หารือรัฐมนตรีประจําสํานักนายกรัฐมนตรีในวันนี้ และพร้อมร่วมมือและให้คําแนะนําแก่รัฐบาลเพื่อสนับสนุนความร่วมมือทางเศรษฐกิจของไทย-สหรัฐฯ ให้ใกล้ชิดยิ่งขึ้น โอกาสนี้ ทั้งสองฝ่ายยังได้หารือถึงการออกใบอนุญาตทํางานในลักษณะออนไลน์ เพื่อให้สอดคล้องกับนโยบายไทยแลนด์ 4.0 ของรัฐบาล รวมถึงนโยบายของรัฐบาลในการปรับปรุงความง่ายในการทําธุรกิจ หรือ Ease of Doing Business ของไทย เพื่อสนับสนุนต่อการดําเนินธุรกิจของต่างชาติให้สะดวกมากยิ่งขึ้น